da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da da da da da da en tr hbs_lat tr eo da da cs sv da hbs_lat fr de da da da da da da da nn eo da da da da de sv da da da en da cs de da da en da da en de en da da da da da da da en da en en en da da en da da en da da da da da da da da da da en da da da da da da da en da da da da da da en nb nb nb en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hudbiopsi - Find information på Medicin.dk
Måling af lungefunktion ved astma og KOL
Måling af nitrogenoxid (NO) i udåndingsluften
Podning eller celleskrab fra sår og slimhinder
Røntgen af knogler og led
Hvorfor skal jeg have denne undersøgelse?
En hudbiopsi er et lille kirurgisk indgreb, som lægen udfører for at finde årsagen til fx udslæt eller andre forandringer i huden.
Eksempler på sygdomme, hvor en hudbiopsi kan være med til at stille diagnosen:
En biopsi er en lille vævsprøve, som bliver taget ud med en hul nål eller med en lille bidetang. Der kan tages biopsier af huden, tarmen, de indre organer, fx lever, lunger og nyrer, og af knogler. Biopsier tages ofte i forbindelse med en kikkertundersøgelse (skopi).
Hvad kan undersøgelsen vise?
Undersøgelsen kan vise, om du har psoriasis, eksem eller betændelse i huden. Undersøgelsen kan også bruges, når der skal skelnes mellem en godartet og en ondartet knude i huden. En ondartet knude i huden er et tegn på hudkræft.
Lægen starter med at bedøve huden. Når huden er bedøvet, vil lægen, med hjælp af en "stanser" bore en lille vævscylinder ind i huden. I denne vævscylinder vil der være et lille stykke af overhuden, læderhuden og underliggende fedtvæv.
Med en pincet og saks udtages den lille vævscylinder og lægges i en beholder, som derefter bliver sendt til et laboratorie, hvor den bliver undersøgt i et mikroskop.
Hvor lang tid tager det?
Undersøgelsen tager kun få minutter.
Det gør normalt ikke ondt at få taget en hudbiopsi. Når man bedøver huden, kan det spænde og svie en lille smule.
Er der noget, jeg skal passe på med bagefter?
Det plaster, som lægen har sat på området, kan du fjerne næste dag. Såret heler i løbet af ca. en uge. Der kan komme et lille hvidt ar på det sted, hvor du har fået taget biopsien.
Du vil kunne tage hjem lige efter undersøgelsen, også i bil.
Hvordan forbereder jeg mig?
Undersøgelsen kræver ingen særlig forberedelse.
Alle kan få lavet en hudbiopsi, også selvom du tager blodfortyndende medicin.
Hudbiopsi kan tages under graviditet uden problemer. Bedøvelsen påvirker ikke fosteret.
Hudbiopsi kan tages under amning. Bedøvelse af moderens hud påvirker ikke barnet.
Hvordan får jeg svar på undersøgelsen?
Resultatet af undersøgelsen vil normalt være klar efter ca. 7 dage.
I de fleste tilfælde vil du kunne se svaret på sundhed.dk, hvor du logger på med NemID.
Det kan nogle gange være svært at forstå svaret, så det er vigtigt, at en læge forklarer dig undersøgelsens resultat.
Forbered dig på, hvad du vil spørge lægen om.
Skriv evt. en huskeseddel.
Hvornår får jeg svar på undersøgelsen?
Hvordan får jeg svar? (samtale eller brev)
Hvem giver mig svar?
Overvej, om du skal have en pårørende med, når du får svar på undersøgelsen.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø